# 

# ანგარიში

# საჯარო სამართლის იურიდიული პირი ,,აფხაზეთის ქონების განკარგვისა და საწარმოთა მართვის სააგენტოს“ მიერ 2022 წლის I კვარტალში გაწეული მუშაობის შესახებ

# საჯარო სამართლის იურიდიული პირი ,,აფხაზეთის ქონების განკარგვისა და საწარმოთა მართვის სააგენტო“ საანგარიშო პერიოდში განკარგავდა აფხაზეთის ავტონომიური რესპუბლიკის კუთვნილ უძრავ და მოძრავ ქონებას, კერძოდ:

**სსიპ ,,აფხაზეთის ქონების განკარგვისა და საწარმოთა მართვის სააგენტოს“ გადმოეცა:**

**მოძრავი ქონება**

* აფხაზეთის ა/რ ფინანსთა და ეკონომიკის სამინისტროს მიერ -ავტომანქანა NISSAN LEAF (სახ. ნომრით FY-429-YF); გამოშვების წელი 2011 წელი. საწყისი საბალანსო ღირებულებით **81512.58(ოთხმოცდაერთი ათას ხუთას თერთმეტი ლარი და 58 თეთრი)ლარი, ნარჩენი ღირებულებით 0 (ნული) ლარი.**
* აფხაზეთის ა/რ ფინანსთა და ეკონომიკის სამინისტროს მიერ - 800(რვაასი)ცალი KN95 ტიპის პირბადე საერთო ღირებულებით **647,74(ექვსას ორმოცდაშვიდი ლარი და 74 თეთრი)ლარი.**
* აფხაზეთის ა/რ ფინანსთა და ეკონომიკის სამინისტროს მიერ - 250(ორას ორმოცდაათი)ცალი KN95 ტიპის პირბადე საერთო ღირებულებით **202,41(ორას ორი ლარი და 41 თეთრი)ლარი.**

**სსიპ ,,აფხაზეთის ქონების განკარგვისა და საწარმოთა მართვის სააგენტოს“ გადმოეცა:**

**უძრავი ქონება**

* სსიპ - სახელმწიფო ქონების ეროვნული სააგენტოს მიერ - ქ.სენაკში ტაბიძის ქუჩაN71 მდებარე 191,40 კვ.მ უძრავი ქონება ს/კ N 44,01,28,159,500

**სხვა სამუშაოები:**

* 2022 I კვარტალში მიღებული და დამტკიცებული იყო აფხაზეთის ავტონომიური რესპუბლიკის მთავრობის მიერ დაფუძნებული 12 სამედიცინო პროფილის საწარმოს 2022 წლის ბიზნეს-გეგმები. მათ მიერ წარმოდგენილი ბიზნეს-გეგმების ფინანანსური მონაცემები გაანალიზდა (ხარჯების, დარიცხული ხელფასისა და მოგების შესაბამისობა მთლიან შემოსავლებთან მიმართებაში), აგრეთვე შედარებულ იქნა წინა წლის, როგორც გეგმიურ ისე ფაქტიურ მონაცემებთან. აღმოჩენილი ხარვეზები დაკორექტირდა, შემდგომ კი მოხდა ბიზნეს-გეგმების დამტკიცება.

აღნიშნულ პერიოდში მიღებულ იქნა შპს-ების 2022 წლის საშტატო განრიგი.

ამავე პერიოდში მიღებული იყო შპს-ების 2021 წლის წლიური ფინანსური ანგარიშები - „მოგება-ზარალის ანგარიში 2021 წლის 31 დეკემბრის მდგომარეობით“. ანგარიშების ფინანსური მონაცემების შემოწმების შემდგომ დამუშავდა ძირითადი და დამხმარე ცხრილები:

* კერძო სამართლის იურიდიული პირების ძირითადი ფინანსური მაჩვენებლები (შემოსავლები, ხარჯები, მოგება);
* შემოსავლების სტრუქტურა;
* საანგარიშო პერიოდის რენტაბელობის დონე;
* 2020-2021 წლების ძირითადი ეკონომიური პარამეტრების შედარება;
* კერძო სამართლის იურიდიული პირების შრომის ანაზღაურება;
* შიდა სტანდარტით მიღებული შემოსავლების წილი მთლიან შემოსავლებთან მიმართებაში;
* ხარჯების, შრომის ანაზღაურებისა და მოგების თანაფარდობა ფაქტიურ შემოსავლებთან;
* შპს-ების ბენეფიციარების რიცხოვნობა 2021 წლის დეკემბრის მდგომარეობით.

ზემოთ ჩამოთვლილი ფინანსური მონაცემების საფუძველზე მომზადდა კერძო სამართლის იურიდიული პირების 2021 წლის ფინანსური შედეგების (მოგება-ზარალის) ანალიზი.

საანგარიშო პერიოდში სააგენტო ინტერნსიურად მუშაობდა აფხაზეთის ა.რ. მთავრობის 100%-იანი წილობრივი მონაწილეობით დაფუძნებულ კერძო სამართლის იურიდიული პირების რეორგანიზაციის პროცესში, რომელიც უნდა განხორციელდეს შერწყა-მიერთების ფორმით, კერძოდ:

* შპს „დევნილთა საოჯახო მედიცინის ცენტრს“ (შემდგომში „შემძენი სამეწარმეო საზოგადოება“), უერთდება შპს „ზაურ ხუბუტიას სახ. დევნილთა საოჯახო მედიცინის ცენტრი დიოსკურია“, შპს საოჯახო მედიცინის ცენტრი „ცხუმი“, შპს „საოჯახო მედიცინის ცენტრი ,, აფხაზეთი“
* შპს „აფხაზეთიდან იგპ-თა ზუგდიდის პოლიკლინიკას“ (შემდგომში „შემძენი სამეწარმეო საზოგადოება“), უერთდება შპს „აფხაზეთიდან იგპ-თა ჯვარის ამბულატორია“, შპს „აფხაზეთიდან იგპ-თა ხობის პოლიკლინიკა“
* შპს დევნილთა საოჯახო მედიცინის ცენტრ „ბიჭვინთას“ (შემდგომში „შემძენი სამეწარმეო საზოგადოება“), უერთდება შპს „აფხაზეთიდან იგპ-თა წყალტუბოს პოლიკლინიკა“, შპს „აფხაზეთიდან იგპ-თა ფოთის პოლიკლინიკა“, შპს „სენაკის დევნილთა პოლიკლინიკა“
* სააგენტოში არსებული კერძო სამართლის იურიდიული პირების მარკეტინგული მომსახურება გეგმიურად მიმდინარეობს, პროექტის პირველ თვეებში განხორციელებულმა აქტივობებმა და უშუალოდ პოლიკლინიკების აქტიურმა ჩართულობამ საპროგნოზო მაჩვენებელზე მაღალი შედეგები დააფიქსირა, მაგალითად შპს აფხაზეთიდან იგპ-თა ფოთის პოლიკლინიკის პოსტების ნახვადობა 4000-ს გადასცდა (აღსანიშნავია, რომ აუდიტორია მთლიანად ფოთის მოსახლეობაა, რითაც შეგვიძლია ვთქვათ, რომ პირდაპირ ვახერხებთ გადავიდეთ კონტაქტზე ჩვენს მიზნობრივ აუდიტორიასთან). შესამჩნევად პროგრესირებადია ყველა ჩვენი დაწესებულების სოციალური გვერდების დაშვებიდან ყოველი თვე, მზარდია წინა თვეებთან შედარებით, მაგალითისთვის 14 თებერვლიდან 23 მარტის ჩათვლით 3132%-ით მაღალი მაჩვენებელი დაფიქსირდა წინა პერიოდთან მიმართებაში ადამიანების რაოდენობის (რამდენიმე ადამიანმა ნახა ჩვენი გვერდის პოსტები) მაჩვენებლებში, ხოლო პოსტზე ჩართულობის მაჩვენებელი1300%-ითაა გაუმჯობესებული წინა პერიოდის მაჩვენებელთან.
* მიზნობრივი პროგრამის 18.11.02 „ოკუპირებული აფხაზეთის ა.რ. ტერიტორიაზე განვითარებული სახელმწიფო უძრავი ქონების საკადასტრო აღწერის“ ფარგლებში მიმდინარე კვარტალში განხორციელდა 10-მდე აფხაზეთის ოკუპირებულ ტერიტორიაზე განთავსებული სხვადასხვა სახელმწიფო უძრავ ქონებაზე პირველადი სარეგისტრაციო დოკუმენტაციის მოძიება(ესპლიკაცია, ორთო ფოტო, საკადასტრო აზომვითი ნახაზი და სხვა)

მიმდინარეობს მუშაობა კერძო სამართლის იურიდიული პირების 2021 წლის მოგების რეინვესტირებასა და დივიდენდის ბიუჯეტში მიმართვაზე.

სააგენტო გეგმავს შემდგომი განკარგვის მიზნით გადმოცემული ავტოსატრანსპორტო საშუალებების ელექტრონული აუქციონის ფორმით გასხვისებას, ასევე, კერძო სამართლის იურიდიული პირების გაერთიანების პროცესის დასრულებას. სააგენტოს თანამშრომლების კვალიფიკაციის ამაღლების მიზნით იგეგმება მათი ტრენინგებში მონაწილეობის ხელშეწყობა.

სააგენტოს მიერ ასევე იგეგმება კერძო სამართლის იურიდიული პირების მუშაობის პროცესის ადგილზე მონიტორინგი.